CELEX: 62017TA0725
Language: hu
Date: 2019-03-26 00:00:00
Title: T-725/17. sz. ügy: A Törvényszék 2019. március 26-i ítélete — Clestra Hauserman kontra Parlament („Építési beruházásra irányuló közbeszerzések — Közbeszerzési eljárás — A Parlament luxembourgi Konrad Adenauer épületének kibővítésére és felújítására vonatkozó projekt keretében a »térelválasztó tolóajtókra« vonatkozó építési beruházás — Valamely ajánlattevő ajánlatának elutasítása — A szerződés más ajánlattevőnek történő odaítélése — Indokolási kötelezettség — Kirívóan alacsony összegű árajánlat — Nyilvánvaló értékelési hiba — Szerződésen kívüli felelősség”)

13.5.2019   
            
            
               HU
            
            
               Az Európai Unió Hivatalos Lapja
            
            
               C 164/44
            
         
      A Törvényszék 2019. március 26-i ítélete — Clestra Hauserman kontra Parlament
      (T-725/17. sz. ügy) (1)
      
      („Építési beruházásra irányuló közbeszerzések - Közbeszerzési eljárás - A Parlament luxembourgi Konrad Adenauer épületének kibővítésére és felújítására vonatkozó projekt keretében a »térelválasztó tolóajtókra« vonatkozó építési beruházás - Valamely ajánlattevő ajánlatának elutasítása - A szerződés más ajánlattevőnek történő odaítélése - Indokolási kötelezettség - Kirívóan alacsony összegű árajánlat - Nyilvánvaló értékelési hiba - Szerződésen kívüli felelősség”)
      (2019/C 164/46)
      Az eljárás nyelve: francia
      
         Felek
      
      
         Felperes: Clestra Hauserman (Illkirch Graffenstaden, Franciaország) (képviselő: J. Gehin ügyvéd)
      
         Alperes: Európai Parlament (képviselők: V. Naglič és B. Schäfer meghatalmazottak)
      
         Az ügy tárgya
      
      Egyrészt az EUMSZ 263. cikk alapján benyújtott kérelem, amely a Parlament által az INLO-D-UPIL-T-16-AO8 közbeszerzési eljárás keretében, a Parlament luxembourgi Konrad Adenauer épületének kibővítésére és felújítására vonatkozó projekt „térelválasztó tolóajtók” megnevezésű 55. tétele vonatkozásában 2017. augusztus 24-én hozott határozat megsemmisítésére irányul, amely elutasította a felperes ajánlatát és a szerződést egy másik ajánlattevőnek ítélte oda, másrészt a felperest állítólagosan ért károk megtérítése iránt az EUMSZ 268. cikk alapján benyújtott kérelem.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     A Clestra Hauserman saját költségein felül viseli az Európai Parlament részéről felmerült költségeket.
                  
               
            
         (1)  HL C 13., 2018.1.15.